Kamu bisa jelasin ke aku soal Budaya tentangan dalam bahasa melayu?

Budaya tentangan  (juga: budaya penentangan), budaya tandingan, budaya saingan atau budaya kontra  () adalah suatu budaya yang mempunyai nilai dan norma tingkah laku ketara berbeza daripada apa yang diamalkan golongan masyarakat umum lain, malah kadang-kadang bertentangan dengan kebiasaan budaya utama masyarakat yang diselisihkan. Pergerakan yang mendorong dan mengalakkan kebudayaan sebegini merupakan peluahan etos dan aspirasi penduduk tertentu dalam suatu zaman. Apabila budaya yang melawan ini mencapai massa kritikal yang cukup kuat, budaya tersebut dapat mencetuskan perubahan budaya yang dramatik secara keseluruhan.

Pengungkapan suatu pembudayaan yang alternatif mula dicetuskan John Milton Yinger dalam artikelnya diterbitkan di American Sociological Review tahun 1960 yang mentakrifkan "budaya kontra" (contraculture) di mana sahaja sistem normatif kumpulan mengandungi tema konflik dengan nilai-nilai masyarakat keseluruhan sebagai elemen utama, di mana pemboleh ubah keperibadian terlibat secara langsung dalam pengembangan dan pemeliharaan nilai-nilai kumpulan, dan di mana sahaja norma-normanya dapat dipahami hanya dengan merujuk pada hubungan kelompok dengan budaya dominan di sekitarnya." Sebilangan sarjana turut merujuk kepada penulisan Theodore Roszak yang memasyhurkan konsep ini dalam buku The Making of a Counter Culture lagi-lagi saat revolusi sosial giat melanda Amerika, Eropah Barat, Jepun, Australia, dan New Zealand pada tahun 1960-an.